ועדת העבודה, הרווחה והבריאות, כנסת 17, פרוטוקול מספר 455, 2008-06-10 11:00

אברהם רביץ: שלום, אני פותח את ישיבת הוועדה.

אברהם רביץ: לצערי, לא הייתי בישיבה הקודמת.

אברהם רביץ: אני אשתדל בעזרת

אברהם רביץ: כם להיכנס לתוך העניין.

אברהם רביץ: להערכתי, אנחנו צריכים קודם כל להתייחס למסקנות של הישיבה הקודמת, ולקבל דיווח שהיינו אמורים לקבל בתום שלושת החודשים שחלפו מהישיבה הקודמת.

אברהם רביץ: אני קורא בפניכם את המלצות הישיבה הקודמת: 1.

אברהם רביץ: הוועדה רשמה בפניה את התחייבותו של מנהל קבוצת שורש שירותי בריאות, כי כל המטופלים יקבלו את הטיפול שלו היו זכאים עד היום, למרות מצבה של החברה.

יולי יואל אדלשטיין: אדוני ממלא מקום היו"ר, אין לי דברי פתיחה מעבר להבעת צער, כי אנחנו היינו כאן ב-12 לפברואר וקיבלנו מסקנות.

יולי יואל אדלשטיין: בנימה של ביקורת עצמית אני יכול לומר, שיכול להיות שנרדמנו בשמירה, כי כבר אז הכתובת היתה על הקיר, למרות כל הדיבורים המתוקים ששמענו כאן.

יולי יואל אדלשטיין: המצב מאז החמיר.

יולי יואל אדלשטיין: במהלך אותם 4 חודשים שחלפו, הטלפונים מן הרופאים ושאר העובדים של מרפאות שורש גברו.

יולי יואל אדלשטיין: הרכישה שבה היה מדובר לא יצאה לפועל, כפי שאנו כח"כים מנוסים היינו יכולים לנחש.

יולי יואל אדלשטיין: אני לא שומע על הרבה אנשים עסקים שקונים חובות.

יולי יואל אדלשטיין: קונים אולי חברות, אבל לא חובות בסדר גודל כזה.

אברהם רביץ: בעולם העסקים קונים חובות.

אברהם רביץ: זה העסק הכי טוב.

יולי יואל אדלשטיין: מר אלפרון לא השתתף אז בדיון.

יולי יואל אדלשטיין: מדובר באנשי עסקים מכובדים, ולכן אני קצת יותר מסופק.

יולי יואל אדלשטיין: הנקודה השלישית והכי חמורה, היא שהטלפונים מהמטופלים זורמים.

יולי יואל אדלשטיין: אם אז היו הסנוניות הראשונות, עכשיו זה גובר.

יולי יואל אדלשטיין: פנתה אלי גברת, שאין לה מאיפה להוציא כספים שהיא כבר שילמה.

יולי יואל אדלשטיין: אולי נשמע את העדכונים, ונראה מה אנחנו כגוף שאמור לפקח וכוועדה שצריכה לתת מענה יכולים לעשות על מנת לא להתכנס פה בעוד שלושה חודשים ועוד פעם לשמוע הסברים.

וילמה מאור: אני מבקשת להבהיר, כי תוך שלשה חודשים לא התכנסנו שוב, מפני שבית המשפט מינה נאמן ולא היה ניתן לקיים דיון בנושא.

אברהם רביץ: אבקש לשמוע את דבריו של ארז איתן.

אברהם רביץ: המנהל כבר לא נמצא בתמונה.

ארז איתן: החברה בפירוק זמני כרגע.

וילמה מאור: אי אפשר היה להשיג אותו.

אברהם רביץ: הוא גם לא רלוונטי.

ארז איתן: אני התמניתי על ידי בית המשפט המחוזי בירושלים לפני שבועיים וחצי כמפרק זמני של הרשת.

ארז איתן: היה הליך של הקפאת הליכים שלא צלח.

ארז איתן: המצב העובדתי הוא כדלקמן: החובות של הרשת הם 70,000,000 שקלים.

ארז איתן: לרשת היו 450 עובדים, מתוכם 300 שכירים ו-150 פרי לנסרים.

ארז איתן: לרשת היו כ-10,000 מטופלים בתהליך כזה או אחר בשלב כזה או אחר של עבודה.

ארז איתן: לרשת היו ועדיין ישנם 20 סניפים בכל הארץ.

ארז איתן: בסניפים האלה ישנם 200,000 תיקים רפואיים.

ארז איתן: בהתאם לחוק זכויות החולה, התיקים הרפואיים חייבים להישמר שבע שנים בידי אותו מוסד שמחזיק בהם.

ארז איתן: כלומר, אי אפשר לתת את התיקים הרפואיים לאנשים.

אברהם רביץ: הזכרת את סכום החוב הכללי, ואחר כך ניגשת לפירוט.

אברהם רביץ: האם הפירוט נמצא בתוך הסכום הכללי?

אברהם רביץ: האם הסכום הזה כולל גם את המחויבויות כלפי הפציינטים וכלפי הרופאים?

ארז איתן: הסכום של 70,000,000 שקלים לא כולל חובות לפציינטים.

אברהם רביץ: מהי הערכה שלך לגבי סכום החובות לפציינטים?

ארז איתן: יש 25,000,000 שקלים שפציינטים נתנו לבנקים.

ארז איתן: אני מעריך, שהחובות לפציינטים הם בין 30,000,000 ל-35,000,000 שקלים, כאשר על חלק יש ממסרים.

ארז איתן: זה לא כולל כמובן תביעות על נזקים שיהיו.

אברהם רביץ: כדי לעגל מספרים נדבר על 100,000,000 שקלים.

ארז איתן: אני אומר 80,000,000 שקלים.

ארז איתן: עכשיו אני רוצה לומר מה עושים קדימה.

ארז איתן: אני קיבלתי שלשום אישור מבית המשפט, לפרסם הזמנה להציע הצעות ולמכור את הרשת.

ארז איתן: יש הרבה מה למכור.

ארז איתן: יש הרבה מאוד ציוד.

ארז איתן: הציוד הוערך על ידי הבנקים ב-18,000,000 שקלים.

ארז איתן: השווי שלו היום הוא בין 7,000,000 ל-10,000,000 שקלים.

ארז איתן: יש למכור את כל מאגר הנתונים ומאגר המידע הזה, כולל התיקים הרפואיים.

ארז איתן: אנחנו נפרסם ביום שישי הקרוב מודעות בעיתונים והזמנות להציע הצעות.

ארז איתן: כבר פנו אלינו 6 גופים רציניים שמתעניינים מאוד, ונפגשתי כמעט עם כולם.

ארז איתן: בסביבות 30 ליוני עד השבוע הראשון של יולי תתבצע התמחרות.

ארז איתן: אני מאמין, שבשבוע הראשון של יולי הרשת כבר תהיה בבעלות חדשה.

אברהם רביץ: האם הרשת כפי שהיא היום היא דבר סחיר, או שנשענים על השתתפות ממסדית כדי שאפשר יהיה לקנות אותה?

ארז איתן: אנחנו לא מבקשים שום דבר מהממסד.

אברהם רביץ: כלומר, אתה חושב שלרשת יש ערך.

ארז איתן: אני אומר לאדוני מה אני מוכר.

ארז איתן: אני מוכר את המוניטין, את המותג, את הציוד ששווה הרבה כסף, ואת האפשרות לגשת ל-200,000 לקוחות פוטנציאליים.

ארז איתן: יש 200,000 תיקים רפואיים, ומי שקונה את הבסיס הנתונים הזה כבר יידע מה לעשות עם זה.

אברהם רביץ: האם בעלי החובות לא ידרשו את הציוד?

ארז איתן: נניח שבקופה אחרי תהליך המכירה יישארו 10,000,000 שקלים.

ארז איתן: בסכום הזה נפנה לבית המשפט, ושם יתנהל דיון איך לחלק את זה.

ארז איתן: כמובן שלבנקים שיש שיעבוד יש עדיפות ולעובדים יש עדיפות.

ארז איתן: כל העובדים יקבלו את כל המגיע להם מהמוסד לביטוח הלאומי, כך שהבעיה הזו תיפתר.

יולי יואל אדלשטיין: נניח שחייבים לרופא שביצע איקס טיפולים סכום כסף מסוים.

ארז איתן: האם אתה מדבר על רופא שכיר או עצמאי?

ארז איתן: רופא שכיר יקבל מהמוסד לביטוח הלאומי עד 80,000 שקלים.

ארז איתן: רופא עצמאי יוכל לפנות לבית הדין לעבודה, ואם בית הדין יקבע שלפי מבחן ההשתלבות הוא היה בעצם שכיר הוא כן יקבל.

ארז איתן: אם ייקבע שהוא עצמאי, הוא לא יקבל.

יולי יואל אדלשטיין: הוא יעמוד בתור עם שאר הספקים.

ארז איתן: אני יכול לומר כבר עכשיו בביטחון מלא, כי שאר הספקים יקבלו אפס.

יצחק זיו: האם לא עלה הנושא של נדל"ן?

ארז איתן: בין 20 סניפים היה חצי סניף, שהיה בבעלות.

ארז איתן: אם תשאלו לגבי הפתרון לפציינטים – אני אומר שאחת הסיבות ששורש הגיעה לפירוק היא שהיא בלעה את רשת אריאל, ונתנה למטופלים של אריאל טיפולים בזול.

ארז איתן: הם קבעו נוסחה של 19% מהשווי הלא מבוצע של הטיפול.

ארז איתן: ייתכן ופה יהיה מנגנון כזה שיעשו את הטיפולים בהנחה מסוימת אבל לא בהנחה גדולה.

ארז איתן: אנחנו לא מעוניינים שמי שיקנה את החברה יפשוט את הרגל פעם שלישית.

ארז איתן: יכול להיות שיתנו הנחה מזערית של 10%-20% ובזה יסתיים העניין.

יצחק זיו: אני חושב, שבנושא של המכרז עליו אתה מדבר כדאי להכניס את התנאי שאומר, שלא יוכל לקנות את החברה בעל עסק פרטי.

יצחק זיו: הכל צריך להיות מוסדי, כדי שלא נגיע שוב למצב הזה.

אלכס מילר: בשביל זה צריך לשנות את החוק.

יצחק זיו: אני מסכים שצריך לשנות את החוק.

יצחק זיו: עם זאת, גם במכרז הזה צריך לחשוב על ההיבט שבו הרופאים יהיו מעורבים.

קריאה: עם בטחונות כספיים.

יצחק זיו: בדיוק כך.

יצחק זיו: המקרה הזה צריך להדליק נורה אדומה, שלא תהיה אפשרות להקים מרפאות שיניים כמו מוסכים.

יצחק זיו: היום כבר צריך רישיון להקמת מוסך, אבל להקמת מרפאות שיניים לא צריך כלום מלבד כסף.

אלכס מילר: האם סיעתך תתמוך בהצעת חוק שתסדיר את הנושא?

יצחק זיו: כן.

יצחק זיו: צריך לטפל בנושא, כך שזה לא יהפוך לעסק נדל"ני טהור.

יצחק זיו: אני מציע, שרופאים ייכנסו לתוך העסק הזה.

יולי יואל אדלשטיין: אני מציע ללכת לכיוון של הצעת החוק שלי משנת 2000, כאשר כל פעם מוצאים תירוצים למה לא לקדם את הנושא.

יצחק זיו: עכשיו נדלקה נורה אדומה, וזה כנראה יזרז את הנושא.

יולי יואל אדלשטיין: הנורה האדומה כבר דולקת ומהבהבת הרבה זמן.

אברהם רביץ: מי מפריע לרופאים לפתוח עסק כזה?

יצחק זיו: אני מציע, שלא יאפשרו לסוחרים לפתוח עסק כזה.

אברהם רביץ: אי אפשר לעשות דבר כזה.

אברהם רביץ: זה נגד חוק יסוד.

אברהם רביץ: חבל לטפס על הרים.

אברהם רביץ: איך אפשר שלא לאפשר לאדם לפתוח עסק?

יולי יואל אדלשטיין: האם כל אדם יכול לפתוח משרד לעורכי דין?

אברהם רביץ: בטח.

אברהם רביץ: הוא ייקח מנכ"ל שהוא עורך דין.

אברהם רביץ: האם סנדלרייה אני יכול לפתוח?

יולי יואל אדלשטיין: בהחלט.

יולי יואל אדלשטיין: אתה מקסימום תעשה נעליים לא טובות.

יצחק זיו: זה נושא רפואי, ואי אפשר להתעלם מכך.

אברהם רביץ: תגיש הצעת חוק כזו.

אלכס מילר: כמו שחה"כ אדלשטיין ציין, הצעת החוק שלו עברה בקריאה הראשונה בכנסת הקודמת, ומחכה לדין רציפות.

אלכס מילר: אני הגשתי את הצעת החוק בכנסת הזו, ואני מקווה שלאחר אותם מקרים שקרו לאחרונה אנו נוכל לקדם את הצעת החוק הזו במהרה.

אלכס מילר: כמו שנאמר קודם, כל אחד יכול לפתוח כל דבר.

אלכס מילר: כאשר אנו מדברים על עסק רפואי זה אחרת.

אלכס מילר: כאשר אני נכנס למרפאה אני לא מבין בסוג החומר בו משתמשים.

אלכס מילר: כמו כל אחד מאיתנו, כאשר הדבר בו הוא מתעסק הוא הדבר העיקרי והיחיד שיש לו בחיים, הוא יפעיל הרבה יותר אחריות בעת רכישת מוצרים ובעת מתן טיפול ללקוחות.

אלכס מילר: חשוב לזכור, שאם רופא פותח מרפאה אז זה אחרת מאדם שיכול לפתוח מחר קיוסק.

אברהם רביץ: אני לא רוצה להיכנס לדיון הזה, כי זה דיון מאוד מעמיק ועקרוני.

אברהם רביץ: הדרך לבחון את זה היא לא באמצעות הצעות לסדר יום, אלא באמצעות חקיקה על שולחן הכנסת.

אלכס מילר: החקיקה קיימת, ונדרשת רק תמיכה.

יולי יואל אדלשטיין: אותם אנשים שנואמים על מר גורלם של הפציינטים נבהלים כאשר רואים את החקיקה.

אברהם רביץ: אני מעביר את רשות הדיבור לנציג ארגון ההורים הארצי.

אבי גור: אנחנו עד גיל 18 אפוטרופוסים של הילדים.

אבי גור: לי יש פעילות משותפת עם ד"ר זוסמן.

אבי גור: השנה הם יוצאים בפרויקט מיוחד בנושא של רפואה מונעת, שזה חשוב כדי לא להגיע למרפאות האלה.

אבי גור: בדיון היום אני רוצה לבקש מכם ומהממשלה כמה דברים.

אבי גור: בכל הנוגע לסוכנויות נסיעות וטיסות לחו"ל, הממשלה הוציאה חוק ותקנות שמחייב כל סוכן נסיעות בביטחונות כספיים בשווי כרטיסי הטיסה.

אבי גור: ראוי שדוגמא כזו שתבוא לידי דיון גם בנושא בו אנו דנים היום.

אבי גור: לרופא שיניים פרטי יש חבר רופא שיניים שמחליף אותו כאשר הוא נוסע לחו"ל או כאשר הוא יוצא למילואים, ולכל המטופלים אין בעיה.

אבי גור: כך גם כאשר העסק נסגר בעקבות תאונת דרכים או מוות.

אבי גור: אין שום סיבה, שהמדינה לא תחוקק חוקים ותקנות ותחייב ביטוחי משנה, כמו שנהוג בחברות ביטוח.

אבי גור: כך לא יהיה יום אחד בו המבוטח לא יקבל טיפול.

אבי גור: הבעיה בה האדון עוסק בה תהיה מיותרת, אם תהיה חקיקה של ביטוחי משנה.

אבי גור: יהיו בטחונות כספיים, ולא יהיה יום אחד בו המטופלים לא יקבלו טיפול.

אבי גור: ראוי שמהמקרה של שורש נצא נשכרים לשנים הבאות.

אברהם רביץ: אני מוכרח לומר, שזה חוק שעולה על הדעת.

אברהם רביץ: זה יכול להיות במסגרת החוקים הקיימים.

יולי יואל אדלשטיין: זה נמצא בהצעת החוק.

אברהם רביץ: הפעילות של המפרק היא לא מיותרת, כי הוא מדבר על דבר קיים שצריך להסדיר בכל מקרה, גם אם יהיה חוק.

אבי גור: משרד הבריאות יכול להוציא כבר עכשיו תקנות.

אבי גור: השר יכול להוציא תקנות, כדי שהחל מהיום והלאה למרפאות שיניים יהיה פתרון מאותו רגע שיש בעיה כלשהי ואי אפשר לתת טיפול.

אברהם רביץ: אני לא חושב, שבאמצעות תקנות אפשר לכסות 4,000 מרפאות.

אבי גור: בוא ניתן להם ללמוד את הנושא.

אבי גור: ד"ר זוסמן מצא הרבה פתרונות לאורך השנים.

אברהם רביץ: אנחנו נבקש מד"ר זוסמן שיציג זאת לפנינו.

אברהם רביץ: לפני כן, יש כאן גברת אחת שהיא עברה טראומה אישית בעניין הזה.

דיאנה אשטמקאר: אני התחלתי טיפול במרפאת שורש לפני שנתיים, כאשר נכון להיום הוא היה בשלבים הסופיים שלו.

דיאנה אשטמקאר: הרשת פשטה את הרגל בלי שום הודעה מוקדמת.

דיאנה אשטמקאר: אני הייתי כל שבועיים במרפאה, ויום אחד הגעתי ולא מצאתי אף אחד.

דיאנה אשטמקאר: לא ענו על הטלפונים, אלא רק שמו שלט על הדלת שהם כבר לא נמצאים.

דיאנה אשטמקאר: עוד פחת מחודש אני מתחתנת.

דיאנה אשטמקאר: יש לי גשר על השיניים, ואף רופא פרטי אחר לא הסכים לטפל בי.

דיאנה אשטמקאר: כל רופא אמר לי, שהוא לא יכול לטפל בי מבלי שהוא יודע מה היה המצב ההתחלתי.

דיאנה אשטמקאר: צילומי הרנטגן, צילומים פנורמים שעולים אלפי שקלים, נמצאים בידי שורש.

אברהם רביץ: אני הבנתי שאי אפשר להעביר את התיקים לפציינטים מבחינת החוק.

אברהם רביץ: השאלה היא, האם אפשר להעביר אותם לרופא אחר.

ארז איתן: השבוע היא תקבל את התיק שלה.

אברהם רביץ: אני לא מדבר רק עליה.

ארז איתן: אי אפשר להעביר תיק רפואי לפציינט.

ארז איתן: לרופא ניתן להעביר צילום של תיק.

אברהם רביץ: אבל היא תקבל את התיק השבוע.

אלכס מילר: הפתרון הזה צריך להיות לגבי כל הלקוחות.

ארז איתן: אי אפשר לתת את התיקים לכל הלקוחות.

ארז איתן: זה מצריך מנגנון מסובך מאוד.

ארז איתן: רק במקרים דחופים או במקרים של פיקוח נפש, אנחנו נעביר את התיק.

אלכס מילר: לקחת יש מנגנון, אבל בשביל להחזיר אין.

ארז איתן: מי שיקנה את הרשת יטפל בזה.

שלמה זוסמן: אין כל כך מה לקנות.

דיאנה אשטמקאר: השאלה היא, מה לגבי הצילומים היקרים שעשיתי.

דיאנה אשטמקאר: צילום הוא לא דבר שאפשר לצלם במכונת צילום ולהעביר.

דיאנה אשטמקאר: צריך לראות את המקור ואת ההטבעות שעשיתי בהתחלה.

יצחק זיו: הוא אמר שהנושא שלך ייפתר.

ארז איתן: נפתור את העניין.

אברהם רביץ: אני מעביר את רשות הדיבור לד"ר זוסמן.

שלמה זוסמן: אני רציתי להתייחס לסוגיה של תיקים רפואיים על פי חוק זכויות החולה.

שלמה זוסמן: לפי מיטב הבנתי, יכול המטפל לתת את התיק הרפואי כולו למטופל.

יולי יואל אדלשטיין: אבל איפה היא תמצא את המטפל?

יולי יואל אדלשטיין: היא אומרת שהדלת נעולה, ויש שלט על הדלת.

ארז איתן: אם נותנים את התיק ולא משאירים צילום, מחר יכולה להיות תביעה על רשלנות רפואית.

ארז איתן: לא ייתכן מצב בו בכל הארץ יסתובבו תיקים.

ארז איתן: זה חייב להיות שמור.

שלמה זוסמן: קטונתי מלדבר על נושאים משפטיים עם עו"ד מכובד.

שלמה זוסמן: לפי מיטב הכרתי את חוק זכויות החולה, החוק מאפשר לתת את כל הרשומה הרפואית למטופל.

שלמה זוסמן: הוא חייב לפחות לתת צילום.

שלמה זוסמן: בטח שיש אנשים מלומדים ממני שיכולים להפנות לסעיף המתאים בחוק זכויות החולה.

אברהם רביץ: אני מקווה, שאני יכול להוציא מכלל אפשרות שהאינטרס של המפרק הוא אינטרס לגיטימי להחזיק בתיקים, כי אולי יש חובות הדדיים.

אברהם רביץ: האם יכול להיות שזו הסיבה?

ארז איתן: אם אני אתן את כל התיקים לכל הפציינטים ומחר יגישו אלפי תביעות על רשלנות רפואית נגד הרופאים, לא תהיה אפשרות לרופאים להתגונן בפני התביעה.

ארז איתן: המצב בו התיקים יסתובבו בכל הארץ לא יכול להתקיים.

אברהם רביץ: זו סברה טובה, אבל באותה מידה צריך לנצל את ההיגיון הזה גם כלפי הפציינטים.

יצחק חן: צר לי, לשבת פה ולשמוע את הדברים.

יצחק חן: זו לא פעם ראשונה שרשת פשטה את הרגל.

יצחק חן: לפניה פשטה את הרגל רשת נוספת, ולפניה רשת אחרת גם כן פשטה את הרגל.

יצחק חן: למה אנו מדברים היום על שורש?

יצחק חן: מפני שפה הממדים הם גדולים.

יצחק חן: מדובר ב-100,000,000 שקלים.

יצחק חן: מקרים כאלה קורים יום-יום, אבל בממדים יותר קטנים.

יצחק חן: פה נפגעו 10,000 אנשים, אבל מה קורה אם נפגעו רק 20 אנשים?

יצחק חן: האם זה לא נוגע לנו?

יצחק חן: הדגם שקיים היום במדינת ישראל לא קיים בשום מקום בעולם.

יצחק חן: לא קיימים תאגידים מסחריים לרפואת שיניים.

יצחק חן: רפואת השיניים היא רפואה פרטית לגמרי.

יצחק חן: עד שנת 1986 מי שעבד בתחום הזה אלה היו מרפאות שיניים של קופות חולים ורופאים פרטיים, שיש להם אחריות על המתרפא.

יצחק חן: גם אם אחרי 20 שנה מטופל יגיע לקופת החולים שלו, ייקחו אחריות על המקרה שלו והוא יקבל טיפול.

יצחק חן: באותם תאגידים מסחריים אין אדם שאחראי על זה.

יצחק חן: אתם צריכים להבין איך המנגנון עובד.

יצחק חן: אותם 16,000 שקלים ששילמה הגברת שדיברה כאן, נכנסו לכיסו הפרטי של בעל המקום.

יצחק חן: אותו רופא שטיפל בגברת קיבל במקרה הטוב 1,000 שקלים, והוא זה שנושא כלפיה באחריות בסכום של 16,000 שקלים.

יצחק חן: היא מצאה את אותו רופא.

יצחק חן: אני דיברתי עם הרופא הזה, והוא אומר שאין לו רגע דל.

יצחק חן: הוא עובד מהבוקר עד הערב, כי כואב לו הלב על המטופלים.

יצחק חן: הוא נושא באחריות, הוא חייב בטיפול עבור זה שהוא לקח כסף.

יצחק חן: ציוד שווה כאשר קונים אותו, אבל לא כאשר מוכרים.

יצחק חן: אין גם מוניטין למכור.

יולי יואל אדלשטיין: אחרי הסיפור הזה איזה מוניטין יש?

יצחק חן: גם לפני הסיפור.

יצחק חן: אני מדבר בכנסת, ואני מקווה שאני מוגן.

אברהם רביץ: זו לא ועדת חוץ וביטחון.

יצחק חן: אנחנו לא נסיק את המסקנות הנכונות, אם פה לא תתקבל החלטה על דין רציפות.

אברהם רביץ: אי אפשר להחיל דין רציפות בלי הצבעה בקריאה ראשונה.

יולי יואל אדלשטיין: זה עבר בקריאה ראשונה.

אברהם רביץ: אז מי מתנגד לדין רציפות?

יולי יואל אדלשטיין: הממשלה שלנו.

יצחק חן: במשך 20 שנה רוב שרי הבריאות ניסו לבטל את החוק הזה.

יצחק חן: המסקנה של משרד הבריאות היא, שהחוק הזה לא השיג שום דבר.

יצחק חן: למה זה נכון לגבי רפואה במיוחד?

יצחק חן: ביתר התחומים ניתן לתקן את הדברים.

יצחק חן: בריאות אי אפשר לתקן.

יצחק חן: 5-6 שרי בריאות ניסו לבטל את החוק הזה.

יצחק חן: יש חוק שחתום על ידי 40-50 חברי כנסת מכל הסיעות.

יצחק חן: החוק הזה מקובל על כל המערכת שנותנת 99% משירותי רפואת השיניים במדינת ישראל.

יצחק חן: אני מדבר על קופות החולים, על הסתדרות לרפואת שיניים, על האקדמיה ועל משרד הבריאות.

יצחק חן: בסופו של דבר ימכרו את הרשת.

יצחק חן: אם הם לא ימכרו אותה ב-10,000,000 שקלים הם ימכרו אותה ב-5,000,000 שקלים.

יצחק חן: אני מבטיח לכם, שהוא יעשה את העבודה שלו הכי טוב.

יצחק חן: אני מבטיח לכם, שבעוד 3 שנים אנו נשב באותו מקום על אותו נושא ומי שיפשוט את הרגל זו תהיה רשת אחרת.

יצחק חן: אני יכול לתת לכם סקירה, מי פשט את הרגל.

יצחק חן: נציג ההורים דיבר קודם.

יצחק חן: אני בטוח שאתה יודע שעל טיפולי שיניים כתוצאה מתאונה בבית הספר אחראית רשת שורש.

יצחק חן: משרד החינוך לא רצה לקשור הסכמים עם רופאים פרטיים אם עם קופות חולים, ולכן הם שכרו את רשת שורש.

יולי יואל אדלשטיין: כלומר, אם מחר ילד נפגע בבית הספר אין לו לאן ללכת.

יצחק חן: אין לו לאן ללכת.

יצחק חן: ילד ששיחק כדורסל בבית הספר ושבר שן, אין לו לאן ללכת.

ארז איתן: אבל יצא מכרז חדש.

אברהם רביץ: זו נקודת אור בקצה המנהרה.

אבי גור: אני אמרתי, שאסור שהילדים יישארו יום אחד בלי טיפול.

אברהם רביץ: פתאום יש לנו כתובת.

אברהם רביץ: אני יושב כאן ושואל את עצמי, מה אנחנו נעשה בנושא ומה הממשלה תעשה בנושא.

אברהם רביץ: בכל הנוגע לעסקים פרטיים אנחנו משתדלים שלא להתערב.

אברהם רביץ: פה יש לנו גורם ממשלתי.

אברהם רביץ: פעם גבו כסף עבור בריאות השן.

קריאה: כל הורה משלם 27-30 שקלים עבור בריאות השן.

אברהם רביץ: עכשיו משרד החינוך הוא הכתובת שלנו.

אברהם רביץ: זו הממשלה.

אברהם רביץ: איך היא יכולה להתעלם מזה?

ארז איתן: הם הוציאו מכרז חדש, ועד ה-15 ביוני ניתן לגשת למכרז החדש.

ארז איתן: אני מניח, שמישהו אחר ייקח את זה.

אברהם רביץ: זה יצטרך להסתדר.

אבי גור: אפשר שסיכום הישיבה יועבר אליהם.

יצחק חן: לא כל הממשלה מתנגדת לחוק הזה.

אברהם רביץ: אני רוצה לחפש את הממשלה כאחראית.

אברהם רביץ: אם הממשלה אחראית לריפוי שיני הילדים, אז היא אחראית.

אברהם רביץ: היא חייבת להוציא מכרז חדש.

אברהם רביץ: היא לא יכולה לפעול ללא מכרז.

אברהם רביץ: עד אשר יסתיים המכרז, צריך שמשרד החינוך יקבל היתר מיוחד, כך שבמקרים דחופים יהיה ניתן לשלוח את הילדים לרופאים בסביבה.

אבי גור: אני מבקש שזה יועבר למרכז שלטון המקומי.

אבי גור: דרכם זה עובד.

אברהם רביץ: בסדר.

יצחק חן: הצורך בביטול חוק התאגידים המסחריים עבר בכנסת הקודמת את הקריאה הטרומית ואת הקריאה הראשונה.

יצחק חן: לא ייתכן שבית המכבד את עצמו לא יכבד את החוקים הקודמים.

יצחק חן: אני לא יודע אם החוק הזה יעבור או לא יעבור, אבל מחובתה של הכנסת הנוכחית להחיל דין רציפות על החוק ולהביא אותו להצבעה במליאה.

יצחק חן: כל חבר כנסת יתמודד עם המצפון שלו ועם האינטרס הציבורי, ויצביע.

יצחק חן: אנחנו יכולים להגיד מה אנחנו מרגישים ומה אנחנו חושבים, אבל אתם הם אלה שמקבלים את ההחלטות.

יצחק חן: אם נצא מפה רק בהצהרות מבלי שיתקבל דין רציפות, אז מקרים כמו זה של הגברת כאן יימשכו.

אברהם רביץ: מפה הרבה יותר מזה לא יכול לצאת.

אברהם רביץ: אנחנו לא נמצאים בשלבי חקיקה.

אברהם רביץ: כאשר נמצא חוק לפנינו, אנחנו יודעים איך לטפל בו ואיך לקדם אותו.

אברהם רביץ: אנחנו צריכים להביא לכך שהחוק יגיע לשולחן הזה.

אברהם רביץ: השולחן הזה מתיימר לייצג את העם אל מול הממשלה.

אברהם רביץ: אנחנו ועדה שתפקידה לבקר, לדחוף ולהמריץ.

אברהם רביץ: אי אפשר לפסוח על המהלך של בניית חוקים.

אברהם רביץ: אנחנו יכולים לומר שדעתנו היא להחיל את דין הרציפות, אבל זו השמעת דעה אידיאולוגית.

אברהם רביץ: לאחרונה, במדינתנו יש כמה נושאים אידיאולוגים, שלא כל כך מתייחסים אליהם ברצינות.

אברהם רביץ: אנחנו נעשה בכל זאת מה שאנו יכולים לעשות.

מרדכי סייפן: אני רוצה לתקן דברים שנאמרו פה, שהם קצת חוטאים למציאות.

מרדכי סייפן: אנחנו ניגשים למכרז של משרד החינוך, והתאריך שנקבע הוא 15 ביוני.

מרדכי סייפן: משרד החינוך התיר להורים של ילדים שנפגעים בתאונות בבית הספר, לגשת לכל רופא שיניים במדינת ישראל והם יקבלו החזר.

קריאה: האם יש לך את זה בכתב או שזו תורה שבעל פה?

מרדכי סייפן: זו תורה שבעל פה.

אלכס מילר: הוא לא המקור.

אברהם רביץ: צריך לעשות טסט קייס.

יולי יואל אדלשטיין: אבל אני לא רוצה לשבור שיניים של איזה ילד בשביל טסט.

אלכס מילר: אבל אפשר לפנות למשרד החינוך.

מרדכי סייפן: לנו נאמר על ידי משרד החינוך, וזה פורסם בעיתונות, שילדים שנפגעים בתאונות יכולים לפנות לכל רופא שיניים ולקבל החזר.

אברהם רביץ: אתה מתבקש לעקוב אחרי ביצוע הוראה זו כלפי חברי הקופה, ולראות האם הם באמת קיבלו החזר כספי.

מרדכי סייפן: אני אשמח לעשות זאת.

אברהם רביץ: אני מאוד אשמח, אם תוכל לדווח לנו על כך.

מרדכי סייפן: בוודאי.

אבי גור: זה מבוצע על ידי רשות מקומית ולא על ידי משרד החינוך.

אבי גור: ככה ההורים נזרקים מאחד לשני.

אברהם רביץ: הם לא נזרקים במכבי יודעים לשמור על הפציינטים שלהם.

יולי יואל אדלשטיין: ההורה ישלם, והשאלה היא האם לאחר מכן ההורה יקבל החזר או שזה ירד מכרטיס האשראי הפרטי שלו.

אברהם רביץ: אם תשמע שהיה מקרה בו ההורה שילם מכסו ולא קיבל מענה, אני מבקש שתעביר זאת לוועדה.

קריאה: יש פה עוזר של יו"ר ועדה שהוא במצב הזה.

אברהם רביץ: אנחנו נפנה גם למשרד החינוך, וזה יהווה מסמך.

מרדכי סייפן: אני רוצה להמשיך בדבריי.

מרדכי סייפן: המקרה בו מטופל עובר ממטפל למטפל קורה יום-יום בסיטואציות כאלה ואחרות.

מרדכי סייפן: החוק מאפשר למטופל לקבל את ההעתק המלא של התיק הרפואי שלו, כולל העתק של הצילומים, לפנות לאן שהוא רוצה ולהמשיך את הטיפול.

אברהם רביץ: אפילו בתי החולים נותנים היום העתקים בקלות.

אברהם רביץ: צריך לשלם קצת, אבל זהו.

מרדכי סלע: אני פה פעם שנייה בדיון, ורציתי לבקש מהוועדה דבר אלמנטארי, שסיפור כזה לא יחזור על עצמו.

מרדכי סלע: צריך ללמוד שעסקים לא יכולים להיעשות על חשבון חולים ומטופלים.

מרדכי סלע: אני כרופא שיניים תמיד אהיה אחראי כלפי החולה שבו אני מטפל.

מרדכי סלע: תראו מה קורה עכשיו.

מרדכי סלע: אני חושב, שצריכה לצאת קריאה מהוועדה שייעשה הכל שמצב כזה לא יחזור במדינת ישראל.

אברהם רביץ: מה אדוני מציע?

מרדכי סלע: שזה לא יהיה עסק.

אברהם רביץ: מה זה יהיה?

מרדכי סלע: זה יכול להימסר לבית חולים, לקופות חולים, למרפאות של רופאים.

אברהם רביץ: כלומר, אתה אומר שבראש כל מערכת, אפילו הקטנה ביותר, לא יעמוד איש עסקים אלא רופא.

מרדכי סלע: נכון.

מרדכי סלע: הוא גם יהיה בעל העסק.

אברהם רביץ: אז הוא יהפוך להיות איש עסקים, יותר מהר ממה שאתה חושב.

אברהם רביץ: הוא יפסיק לעשות סתימות.

מרדכי סלע: אני לא בטוח.

ארז איתן: זה מה שקורה ברשת עיניים.

ארז איתן: רופא הוא זה שמנהל עסק.

יצחק חן: 70% משירותי רפואת שיניים במדינת ישראל ניתנים על ידי רופאי שיניים פרטיים, ולא שמענו על מקרים כאלה.

אברהם רביץ: אנחנו צריכים לראות את המציאות לנגד עינינו, ולדעת מול מה אנו מתמודדים.

אברהם רביץ: חוץ מכאבי שיניים, אני לא מבין בזה שום דבר.

אברהם רביץ: למען גילוי נאות, אני מקבל את הטיפולים בהדסה.

אברהם רביץ: אנחנו עומדים בפני נחשול של אנשים שעוסקים במלאכה הזו.

אברהם רביץ: הם יהיו מוכנים לקבל כל תנאי, ושיהיה מנהל רפואי שיקבע את סוג התרופות.

אברהם רביץ: יש אנשים שיש להם מרפאות טובות, והם משיגים קונים גם על ידי המראה החיצוני של המרפאה והמוזיקה שמתנגנת בחדר ההמתנה.

אברהם רביץ: זה לא יהיה קל מה שאתם מציעים.

יולי יואל אדלשטיין: זה כבר לא קל.

יולי יואל אדלשטיין: הצעת החוק נמצאת כאן כבר הרבה שנים, ולמרות תמיכה רחבה מצד חברי הכנסת ומקרים זועקים לשמיים תמיד מוצאים תירוצים למה לא.

יולי יואל אדלשטיין: עם זאת, יש לי תשובה לשאלה שלך.

יולי יואל אדלשטיין: המצב הוא פשוט מאוד.

יולי יואל אדלשטיין: אני הולך לרופא שיניים פרטי, שמרוויח כסף על הטיפול בי.

יולי יואל אדלשטיין: כאשר אני נותן לו 1,000 שקלים עבור מה שהוא עשה, אני לא חושב שזה הולך רק לכיסוי חומרים ושכירות המקום.

יולי יואל אדלשטיין: הוא גם כן מרוויח כסף, ויש כאלה שיגידו שהוא גם מרוויח לא רע על מה שהוא עושה.

יולי יואל אדלשטיין: ברגע שיש עוד אדם שצריך להרוויח על כך, התמונה משתנה.

יולי יואל אדלשטיין: ברגע שאיש עסקים פותח מרפאת שיניים והוא רוצה להרוויח ולתת מחירים נמוכים כדי לזכות במכרז של משרד החינוך, המצב לא יימשך לאורך זמן.

יולי יואל אדלשטיין: לכן, הם נופלים אחד אחרי השני.

יולי יואל אדלשטיין: כאשר בעלי מרפאות שורש ראו את הצעת החוק שלי, הם לא אמרו את כל המשפטים היפים של חופש העיסוק.

יולי יואל אדלשטיין: הם אמרו: אם אתה רוצה בטחונות על כל כיסא, אתה הורג אותנו.

יולי יואל אדלשטיין: אותם דברים אלמנטאריים שנאמרו כאן לגבי הביטחונות בוטלו על ידי לוביסטים, שהסתובבו כאן ואמרו שזה חונק וזה לא לטובת הציבור.

יולי יואל אדלשטיין: מי בא לוועדה לצעוק שזה חוק לא טוב, אותם רופאים ואחיות שהיום מתקשרים אלי, שחלקם הגדול היו עולים חדשים, שאמרו שזה מקור פרנסה טוב.

יולי יואל אדלשטיין: היום הם מתקשרים אלי ואומרים: אנחנו 4 חודשים לא קיבלנו משכורת.

יולי יואל אדלשטיין: איפה הכנסת בתמונה?

יולי יואל אדלשטיין: למרות כל ההצהרות, אנו נקיים עוד ועוד דיונים כאלה.

יולי יואל אדלשטיין: ברגע שגם רוצים להרוויח וגם רוצים להוכיח שנותנים מחירים נמוכים נופלים.

חגי סלוצקי: לגבי משרד החינוך, אני רוצה לציין שתמיד ההורים יכלו לפנות למי שהם רוצים, לשלם ולקבל או לא לקבל החזר ממשרד החינוך.

חגי סלוצקי: התחושה שלי, שמשרד החינוך תמיד חיפש את הזול ביותר ולא את הטוב ביותר, וזו הסיבה שאנו נמצאים במצב בו אנו נמצאים היום.

אברהם רביץ: הם מאשימים את האוצר בכך.

יולי יואל אדלשטיין: זה גם משרד המשפטים.

חגי סלוצקי: בנוסף, בתקנות העוסקות ברפואת שיניים קיימת אפשרות להעביר רשומה מרופא לרופא, כאשר הפציינט חותם על הסכמה להעברת הרשומה והרופא שמקבל את הרשומה מתחייב לשמור את הרשומה ולהעמיד אותה בפני הרופא שמטפל בכל זמן.

חגי סלוצקי: פונים אלינו היום אנשים שטופלו בשורש, ואנחנו מציעים להם עזרה והנחות.

חגי סלוצקי: יש לנו קושי עם טיפול אורתודנטי, כיוון שאין לנו את הרשומות.

חגי סלוצקי: אנחנו מוכנים להתחייב, שאם הרשומה תעבור אלינו אנו נשמור עליה ונעמיד אותה לרשות הרופא המטפל בכל זמן.

חגי סלוצקי: כרגע האפשרות הזו לא ניתנת למטופלים.

חגי סלוצקי: אנחנו נשמח, אם המפרק יוכל לעזור לנו לקבל את הרשומות האלה, כדי שנוכל לעזור טוב יותר למטופלים.

אברהם רביץ: איתן, האם אתה יכול לענות לו?

ארז איתן: תמורת 5,000,000 שקלים אני מוכן למסור את כל הרשומות.

ארז איתן: כולם רוצים את הרשומות.

ארז איתן: ביום שישי יהיה את המכרז, ואנו נמכור את בסיס הנתונים הזה.

ארז איתן: אסור לי לתת את זה בחינם.

יצחק חן: אני רוצה לבקש מחה"כ אדלשטיין, שהיה ביון היוזמים של החוק הזה, לפעול ולעשות את כל המהלך כך שהדיון הזה יגיע לוועדת העבודה והרווחה.

אברהם רביץ: זה ייכנס בתוך המסקנות שנקבל היום.

ארז איתן: בתחום האופטיקה המצב הוא זהה.

ארז איתן: אני הייתי גם מפרק של רשת אופטיקנית.

ארז איתן: באופטיקה זה בדיוק אותו הדבר.

ארז איתן: גם אדם שהוא לא אופטימטריס יכול לנהל רשת אופטיקה.

ארז איתן: אולי הפתרון הוא ערבויות בנקאיות גבוהות של מיליונים.

קריאה: נכון.

קריאה: סוכן נסיעות צריך שני מיליון דולר להפקיד בבנק.

ארז איתן: אם על רשת של 20 סניפים תהיה ערבות בנקאית של 5,000-8,000 שקלים, אז הכל ייפתר.

אברהם רביץ: אבל בתחום האופטיקה יש מישהו ששובר את המחירים.

יצחק חן: אז יפתחו מוסכים ופיצריות.

בני פרץ: בהכשרתי אני רופא שיניים לילדים.

בני פרץ: אני סוכן של הילדים.

בני פרץ: כל הקטע של הפנייה לשורש והמכרז שהוציא משרד החינוך הוא במקרים של חבלות.

אברהם רביץ: זה מיידי.

אברהם רביץ: המכרז הוא כללי.

יולי יואל אדלשטיין: לא, רק על תאונות.

בני פרץ: בתאונה יש נושא של מעקב.

בני פרץ: יש סיבוכים שיכולים להתרחש עד שנה אחר כך, שבעקבותיהם צריך לעקור את השן.

בני פרץ: יש שורה של דברים, במיוחד בשיני חזית של ילד.

בני פרץ: זה סיפור ארוך וממושך.

בני פרץ: הרופא צריך לקחת אחריות גם כלפי הילד.

בני פרץ: הטוב ביותר הוא לא רק שיפנה ההורה עם הילד אל מרכז מסוים, כמו שורש או מכבי.

בני פרץ: לכל אחד יש את הרופא הפרטי שלו, שמכיר אותו לפני הטראומה ויכיר אותו אחרי הטראומה, ולכן הטוב ביותר הוא שהוא יוכל לפנות אליו ויקבל החזר.

בני פרץ: מכאן אנו יכולים להקיש בכלל על טיפולי שיניים.

בני פרץ: אפשר לאמץ את הנושא של טיפול על ידי רופא אישי, ולקבל אחר כך החזרים.

בני פרץ: זה לא חייב להיות רק אצל גורם מסחרי זה או אחר.

בני פרץ: זה בבחינת הטוב ביותר לילדים.

אברהם רביץ: תסכם את מה שאתה מציע?

בני פרץ: אני מציע שככלל ולא רק בתקופת התפר כל אדם, כל ילד שנפגע בתאונה בבית הספר, יפנה לכל רופא, ובכלל זה לרופא שלו, ויקבל אחר כך החזר.

אברהם רביץ: מאחר וכולנו יודעים שיש רופאים יקרים מאוד, אז אני מחייב את שולמן הדוד שישלם את המחיר.

בני פרץ: זה יהיה לפי תעריף מסוים לאותו טיפול.

דיאנה אשטמקאר: בהנחה שיישאר מצב כזה שרשת כלכלית תוכל להתעסק ברפואה, חשוב שיהיה מישהו שאפשר יהיה לפנות אליו.

אברהם רביץ: את מדברת על ביטוחים.

אברהם רביץ: את זה ודאי היינו רוצים לתקן.

דיאנה אשטמקאר: אני אישית אמנם אקבל כרגע את התיק שלי, אבל מה עם מיליוני מטופלים שלא הגיעו לשולחן הזה ולא יקבלו את התיק שלהם.

אברהם רביץ: ברור.

אברהם רביץ: את נציגה של מיליוני המבוטחים.

שלמה זוסמן: אני רוצה להעיר, שהחובה לתת למטופל העתק של רשומה רפואית היא חובה שמעוגנת בחוק זכויות החולה.

שלמה זוסמן: היועץ המשפטי של משרד הבריאות נמצא בקשר עם הפרקליטות ועם המרפק, על מנת לשמור על זכויות המטופלים.

שלמה זוסמן: אני מבקש מהמפרק, שאת הסוגיה של מכירת אלפי תיקים רפואיים לגורם שלישי, שלא מתחייב להמשיך את הטיפול, לבחון מול היועץ המשפטי של משרד הבריאות.

אברהם רביץ: למה אתה חושב שהוא לא מתכוון להמשיך את הטיפול?

שלמה זוסמן: אם הרשת נמכרת ומי שקונה אותה מתחייב להמשיך לטפל, אז יש היגיון.

אברהם רביץ: האם השופט ירשה לו למכור את זה לסנדלרייה?

ארז איתן: זו עבירה.

שלמה זוסמן: אני לא משפטן, אבל אם מוכרים את המרפאה לגורם שממשיך את הטיפול באנשים אז יש הצדקה למסור לידיו את הרשימות הרפואיות.

שלמה זוסמן: אם זה גורם שלא מתחייב להמשיך לטפל, אני מציע שהסוגיה הזו תיבחן בצורה מעמיקה מול היועץ המשפטי של משרד הבריאות, כי אני לא יודע אם זה אפשרי.

שלמה זוסמן: מדובר פה על סודיות רפואית.

אברהם רביץ: מה יכולה להיות הסיבה שמישהו ירצה לקנות דבר שהוא לא רוצה להמשיך ולטפל בו?

ארז איתן: המטופלים הם נושים בלתי מובטחים.

ארז איתן: הד"ר המכובד מציע, הוא שניקח את הנושים הבלתי מובטחים ונעלה אותם לראש התור, ונחייב את מי שקונה לטפל בהם בחינם.

ארז איתן: כלומר, אנחנו ניקח את אותם 10,000,000 שקלים ונהפוך אותם ל-500,000 שקלים.

ארז איתן: במקום שיקבלו האנשים המובטחים, הספקים האחרים, המוסד לביטוח הלאומי והבנקים, ניתן למטופלים.

ארז איתן: זו העדפת נושים, שבית המשפט לא יאשר אותה.

יצחק חן: הוא רוצה לומר, שמי שמעוניין לקנות אלה אנשים שרוצים כתובות בלבד.

יצחק חן: הם לא יטפלו באף אחד.

יצחק חן: הכסף הלך.

יצחק חן: מי יקנה ב-5,000,000 שקלים 70,000,000 שקלים חוב?

יצחק חן: הם רוצים לקנות רק את הכתובת על מנת שיצלצלו והוא יגיד: תבואו אלי למרפאה.

יצחק חן: הפציינטים יגיעו, ויגידו להם בואו נתחיל מאפס.

יצחק חן: לקופת חולים יש אחריות ולי יש אחריות, ולהם אין אחריות על שום דבר.

יצחק חן: הם עושים מה שהם רוצים.

שלמה זוסמן: אני לא איש עסקים, ואני לא מבין מה זה נושים מובטחים או לא מובטחים.

שלמה זוסמן: ההסתכלות שלי היא לא מהכיוון של הגדרת הנושים כנושים.

שלמה זוסמן: אני רופא שיניים במקצועי, ואני מסתכל על המטופלים מכיוון הטיפול הרפואי שלהם.

שלמה זוסמן: לקחת את התיק שלי שנמצא בשורש ולתת אותו לגורם שלישי שלא מעורב בטיפול שלי, זו סוגיה שצריך לתת עליה את הדעת.

שלמה זוסמן: על זה אני מדבר.

שלמה זוסמן: אני לא מדבר על שינוי מעמד הנושים.

שלמה זוסמן: אני מדבר על הבטחת זכויות המטופלים בשורש, ואת הסודיות הרפואית שלהם.

יצחק חן: בגלל זה לא צריכים להיות תאגידים.

אברהם רביץ: אני רוצה לסכם את הישיבה.

אברהם רביץ: הוועדה ממליצה בפני הממשלה לתת אפשרות לרציפות של החוק, תיקון פקודת רופאי השיניים.

אברהם רביץ: הוועדה תפנה למשרד החינוך לקבל התחייבותו לגבי המשך טיפול לילדים עד להיכנסותה של חברה חדשה שתזכה במכרז.

אברהם רביץ: לפני סגירת המכרז צריכה להינתן תשובה מתאימה לגבי התיקים שהטיפול בהם התחיל במרפאת שורש, והם אמורים לעבור לחברה שתזכה במכרז.

אברהם רביץ: צריכה להינתן הגנה למטופלים, שטיפולם החל.

אברהם רביץ: אני מבין את המפרק.

אברהם רביץ: הפילוסופיה של ביטוח, היא אף פעם לא לשפות יותר מהנזק.

אברהם רביץ: צריך לשפות כמה שניתן בתוך תחומי הנזק.

אברהם רביץ: אני פונה אל המפרק, לראות בפעולותיו גם את טובתם של המטופלים.

אברהם רביץ: מבחינת התקנות של הכנסת, זה יכול להימצא על שולחן הכנסת באופן מיידי.

אברהם רביץ: אנחנו יכולים לקיים ישיבה במהירות לאור הנסיבות.

אברהם רביץ: אנחנו רשמנו לפנינו את הבעיה שהנציגה העלתה.

אברהם רביץ: אנחנו נקבל דיווח מהמפרק הזמני לגבי חובות כלפי העובדים והקליינטים.

אברהם רביץ: אנחנו צריכים להרגיש עצמנו אחראים לגבי 10,000 קליינטים.

אברהם רביץ: אנחנו צריכים להיות להם לפה.

אברהם רביץ: אני מציע, שאדוני יקדיש מחשבה כיצד לעשות דבר הוגן שתוכלו לעמוד בו.

ארז איתן: אני שוקל לבקש מבית המשפט, שהוא יאשר במהלך המכירה שמי שיקנה ייתן איזושהי הנחה למטופלים.

אברהם רביץ: יש שם דרגות שונות של התחייבויות.

ארז איתן: את הטעות של נתינת טיפולים בזול עשו כבר, ולכן אנחנו פה.

אברהם רביץ: אבל האמירה של הנחה היא לא יפה.

ארז איתן: הנחה משמעותית.

אברהם רביץ: זה בסדר.

יצחק חן: אני מוכרח להעיד, שהמחירים ברשת מרפאות שורש היו בעשרות אחוזים יותר גבוהים מרופאים פרטיים.

יצחק חן: הם לא נפלו בגלל זה.

יצחק חן: המחירים בשורש לא היו זולים.

יצחק חן: קופת חולים עובדת במחירים יותר נמוכים משורש.

יצחק חן: היו שם הרבה דברים אחרים.

אברהם רביץ: אנחנו לא ועדת חקירה.

אברהם רביץ: תודה רבה, הישיבה נעולה.